Document ID: 32000R1473

Uredba Komisije (ES) št. 1473/2000
z dne 10. julija 2000
o določitvi znižanih kmetijskih komponent in dodatnih dajatev, ki se od 1. julija 2000 uporabljajo pri uvozu v Skupnost blaga, zajetega v Uredbi Sveta (ES) št. 3448/93 v okviru Evropskih sporazumov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o določitvi trgovinskih režimov, ki se uporabljajo za nekatero blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo (ES) št. 2491/98 [2], in zlasti člena 7 Uredbe,
ob upoštevanju naslednjega:
(1) Priloga II k Uredbi Sveta (ES) št. 27/1999 z dne 21. decembra 1998 o sprejetju avtonomnih in prehodnih ukrepov za preferencialne trgovinske sporazume s Poljsko, Madžarsko, Slovaško, Češko, Romunijo in Bolgarijo za nekatere predelane kmetijske proizvode [3] določa osnovne vsote, ki jih je treba upoštevati pri izračunu znižanih kmetijskih komponent, ki se med drugim uporabljajo pri uvozu iz Poljske od 1. julija 2000.
(2) Dajatve, ki izhajajo iz teh ukrepov, ne smejo preseči tistih, ki se uporabljajo v skladu s skupno carinsko tarifo.
(3) Uredba Komisije (ES) št. 1460/96 [4], kakor je spremenjena z Uredbo (ES) št. 2495/97 [5], določa podrobna pravila za izvajanje preferencialnih trgovinskih sporazumov, ki se uporabljajo za nekatero blago, pridobljeno s predelavo kmetijskih proizvodov, predvideno v členu 7 Uredbe (ES) št. 3448/93 -
SPREJELA NASLEDNJO UREDBO:
Člen 1
Ta uredba določa znižane kmetijske komponente, ki se od 1. julija 2000 uporabljajo pri uvozu blaga, zajetega z Uredbo (ES) št. 3448/93, katerega znižanje v kmetijski komponenti predvidevajo preferencialni sporazumi, sklenjeni z zadevnimi državami, ter ustrezne znižane dodatne dajatve.
Člen 2
Zneski, navedeni v prilogah I in II, se uporabljajo pri uvozu iz Republike Poljske pod pogoji, določenimi v skladu s protokolom 3 Trgovinskega sporazuma, sklenjenega z Republiko Poljsko.
Člen 3
Ta uredba začne veljati na dan objave v Uradnem listu Evropskih skupnosti.
Uporablja se od 1. julija 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2000

Labels: 3
15
17
18